**Մարզպետի տեղակալ Լևոն Սարգսյանը ելույթ է ունեցել ,,Աշխատանքի և արժանապատիվ կյանքի իրավունք,, ծրագրի ամփոփմանը 10.06.2016թ.**

Հունիսի 10-ին տեղի ունեցավ հաշմանդամություն ունեցող անձանց հարցերով զբաղվող Տավուշի մարզային հանձնաժողովի ընդլայնված նիստը: Այն ամբողջությամբ նվիրված էր ,,Աշխատանքի և արժանապատիվ կյանքի իրավունք,, ծրագրի ամփոփմանը: Ելույթ ունենալով մարզպետի տեղակալ Լևոն Սարգսյանը նշել է .

- ,,Աշխատանքի և արժանապատիվ կյանքի իրավունք,, ծրագիրը մեկնարկել է 2013 թվականին: Ծրագրի հիմնական նպատակն էր բարելավել հաշմանդամություն ունեցող երիտասարդների կենսապայմանները՝ զբաղվածության հնարավորությունների մեծացմամբ: Հենց սկզբից բավականին արդյունավետ համադրվեցին բոլոր կարող ուժերի և կազմակերպությունների ջանքերը, և ծրագրվեց առավելապես աշխատել այս երեք ուղղություններով. հաշմանդամություն ունեցող երիտասարդների համար ապահովել մասնագիտական կրթություն ստանալու և հմտություններ զարգացնելու հնարավորություն, խնդիր դնել, որպեսզի նրանք աշխատաշուկայում դառնան մրցունակ, գործատուների մոտ լրացնել ներառման գաղափարի մասին տեղեկատվության պակասը: Այսօր արդեն արձանագրվել է, որ ծրագրի մեկնարկին ակնկալվող արդյունքներն ամբողջովին իրականություն են դարձել: Մարզի 4 տարածաշրջաններից ծրագրի մեջ ներառված 120 երիտասարդ ստացել են մասնագիտական կրթություն և տեղական աշխատաշուկային համապատասխան որակավորում: Կարևոր ձեռքբերում եմ համարում նաև 4 քաղաքացիական գործընկերության հարթակների ստեղծումը, որոնք յուրահատուկ ամբիոն են առաջացող խնդիրների  և անհրաժեշտ տեղեկատվության քննարկման համար: